Αντρέι Σπίνου

Ο Αντρέι Σπίνου (, 24 Ιανουαρίου 1987 - ) είναι Ρουμάνος διεθνής πετοσφαιριστής. Γεννήθηκε στην πρωτεύουσα της Μολδαβίας Κισινάου, έχει ύψος 2,10 μ. και αγωνίζεται στη θέση του κεντρικού.

 Καριέρα 
Ο Αντρέι Σπίνου υπέγραψε το πρώτο του επαγγελματικό συμβόλαιο το 2005 στην Ουνιρέα Ντέι, ομάδα της πατρίδας του, σε ηλικία 18 ετών.

Το 2007 μεταπήδησε στην Ουνιβερσιτάτεα Κλουζ, ομάδα επίσης της Ρουμανίας, στην οποία παρέμεινε για δύο χρόνια.

Επόμενος σταθμός στην καριέρα του ήταν η Γερμανική Φριντρισάφεν, με την οποία κατέκτησε το πρωτάθλημα Γερμανίας το 2010. Στη συνέχεια επέστρεψε στη Ρουμανία καθώς υπέγραψε συμβόλαιο συνεργασίας με την Τόμις Κωνστάντζας.

Με την ομάδα της Κωνστάντζας κατάφερε να κατακτήσει κατά τις αγωνιστικές περιόδους 2012-13 και 2013-14 δύο πρωταθλήματα και δύο κύπελλα Ρουμανίας.

Το Καλοκαίρι του 2015, ο Σπίνου αποκτήθηκε από τον Ολυμπιακό Πειραιώς, στον οποίο παρέμεινε μέχρι το Καλοκαίρι του 2016, και με τον οποίο κατέκτησε το Κύπελλο Ελλάδας και το Λιγκ Καπ της περιόδου 2015-2016.

 Διεθνείς συμμετοχές 
Ο Αντρέι Σπίνου είναι διεθνής με την εθνική ομάδα πετοσφαίρισης της Ρουμανίας από το 2008 έχοντας πραγματοποιήσει 40 επίσημες συμμετοχές μέχρι τον Ιούλιο του 2015.

 Τίτλοι - Διακρίσεις 
Κύπελλο CEV
   2014 (Τόμις Κωνστάντζας) 2 Πρωταθλήματα Ρουμανίας
 2013, 2014 (Τόμις Κωνστάντζας)
 2 Κύπελλα Ρουμανίας
 2013, 2014 (Τόμις Κωνστάντζας)1 Σούπερ Καπ Ρουμανίας
 2017 (Αρκάντα Γκαλάτσι)
1 Πρωτάθλημα Γερμανίας
 2010 (Β.Φ.ΜΠ. Φριντρισάφεν)1 Κύπελλο Ελλάδας
 2016 (Ολυμπιακός Πειραιώς)
'''1 Λιγκ Καπ Ελλάδας
 2016 (Ολυμπιακός Πειραιώς)

 Εξωτερικοί σύνδεσμοι 
 Στοιχεία για Αντρέι Σπίνου www.volleyleague.gr
 Απέκτησε Σπίνου ο Ολυμπιακός www.osfp.gr

Κατηγορία:Ρουμάνοι πετοσφαιριστές
Κατηγορία:Πετοσφαιριστές ΟΣΦΠ